Държавен вестник, бр. 10, 2026 г., стр. 152

СТР.  152	
Д Ъ Р Ж А В Е Н  В Е С Т Н И К 	
БРОЙ  10
 
 
5. 
Изисквания към материалната база 
5.1. Изисквания към кабинетите за обучение по теория на професията – 
характеристики, обзавеждане, оборудване, софтуер 
Кабинетите за обучение по теория на професията трябва да осигуряват функционална, 
мотивираща и технологично обезпечена учебна среда, съобразена със спецификата на сектора. 
Пространството следва да бъде организирано така, че да позволява провеждането на занятия в 
различни форми – фронтална, групова и индивидуална, като се стимулира активно участие и 
визуално възприемане на учебното съдържание. Учебното помещение трябва да бъде добре 
осветено и вентилирано, с ергономично разпределение на работните места за ученици и 
преподавател. Наличието на бяла или интерактивна дъска, мултимедиен проектор и екран създава 
условия за използване на разнообразни методи на преподаване и визуализация на специализирана 
информация – например схеми на пчеларски инвентар или технологични процеси. 
5.1.1. Основно оборудване – работно място на всеки обучаван (работна маса и стол), 
работно място на обучаващия (работна маса и стол), интерактивна учебна дъска, шкафове, гладка 
свободна стена за окачване на табла, компютър, мултимедийна техника, дъска за писане, други 
средства за обучение и дидактически материали. Компютърният кабинет трябва да включва по 
един персонален компютър на всеки обучаван с необходимия хардуер и софтуер, свързан в мрежа, 
принтер, плотер, скенер и достъп до интернет. 
5.1.2. Учебни пособия: демонстрационни макети и модели, реални образци, онагледяващи 
табла, програмни продукти. 
В кабинета трябва да има място за съхранение на учебна документация, нормативни актове, 
нагледни материали (табла, модели, разрези на машини), както и примерни работни планове, 
формуляри и документация, използвана в практиката. Средата трябва да е сигурна, поддържана в 
техническа изправност и да отговаря на изискванията за здравословни и безопасни условия на 
труд. Всички електронни устройства и помощни средства следва да бъдат използвани при 
спазване на правилата за работа в образователна и професионална среда. Кабинетът осигурява 
изграждането на ключови професионални знания и умения, като съчетава теоретична подготовка 
със симулационни и дигитални инструменти, които подготвят учениците за реална работа 
(демоверсии на електронни платформи от сферата на пчеларството, програмни продукти за 
температурен контрол на кошерите, електронни везни, GPS устройства и др.). 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
5.2.1. Учебна лаборатория 
В учебни лаборатории се провежда обучението по практика на професията. Те се оборудват 
с апарати и съоръжения, както и със съответни помагала съобразно усвояваната професия. 
Учебните работилници трябва да осигуряват работни места за всички обучаеми и едно работно 
място за обучаващия. За работно място се счита площта, върху която се намират съоръженията и 
инвентара, необходими за работа. При разполагането на работните места трябва да са спазени 
изискванията за осветеност, необходим работен фронт и функционална близост с необходимите 
консумативи, суровини и материали.